Kamu bisa jelasin ke aku soal Mohd Zabri Abdul Hamid dalam bahasa melayu?

Mohd Zabri bin Abdul Hamid merupakan salah seorang perwira yang paling dikenang dalam Komando 69 Pasukan Gerakan Khas.

Mohd Zabri dilahirkan pada 15 Ogos 1937 di Tapah, Perak dan merupakan anak kedua dalam keluarganya.

Mohd Zabri memulakan kerjayanya sebagai pegawai polis pada 1 Mac 1963 dengan memegang jawatan Inspektor Percubaan. Selepas menamatkan latihan di PULAPOL Jalan Semarak, beliau ditugaskan di Ibu Pejabat Polis Kontinjen Pulau Pinang pada 18 Jun 1963 dan beliau kemudiannya ditukarkan ke unit Pasukan Polis Hutan (PFF)(sekarang Pasukan Gerakan Am) pada 29 Mac 1965 sebagai Komander Platun. Pada bulan Julai 1970, Zabri menyertai pasukan Komando 69 yang baru ditubuhkan ketika itu dan beliau berjaya dalam pemilihan tersebut selama lima bulan. Beliau kemudiannya dilantik sebagai Ketua Jurulatih Komando pada bulan April hingga Ogos 1971 bagi melatih pegawai dan anggota yang baru menyertai pasukan ini yang dikenali sebagai Platun Ketiga Komando 69, bertempat di Kubu Legap, Perak.